Rámcová dohoda
uzavretá podľa § 269 ods.2 a nasl. Obchodného zákonníka č. 513/1991 Zb.
na vypracovanie Projektovej dokumentácie komunikácii (cestných a peších),
spevnených plôch, parkovísk a dopravného značenia v Mestskej časti Bratislava-Petržalka.

Čl. 1 Zmluvné strany

Objednávateľ:			Mestská časť Bratislava-Petržalka
				Kutlíkova 17, 851 02 Bratislava 5
Zastúpená:			Vladimír Bajan starosta
IČO:				603 201
DIČ:				2020936643
Bankové spojenie:		DEXIA Banka Slovensko, a.s.
Číslo účtu:			SK41  5600 0000 0018 0059 9001
(ďalej len objednávateľ)

a

Zhotoviteľ: 						
So sídlom: 				
Oprávnený k podpisu zmluvy: 
IČO: 				
IČ DPH: 		   		
Bankové spojenie:						
Číslo účtu:				
Zapísaný v Obchodnom registri: 
(ďalej len zhotoviteľ)
Čl. 2 Preambula

Mestská časť v rámci investičnej činnosti realizuje aj  rôzne dopravné projekty,  na ktoré je potrebné zabezpečiť projektovú dokumentáciu. Z dôvodu efektívnejšieho a rýchlejšieho výkonu realizácie jednotlivých projektov bolo potrebné zabezpečiť zmluvného dodávateľa projekčných prác v rámci plánovaných investičných akcií ako sú budovanie nových, rekonštrukcie a opravy existujúcich komunikácií, parkovísk a  realizácia nových dopravných opatrení.

Čl. 3 Predmet dohody

3.1	Predmetom tejto dohody je záväzok zhotoviteľa vykonávať pre objednávateľa projekčné práce pre plánované inžinierske akcie - komunikácie (cestné a pre peších), spevnené plochy, parkoviská a dopravné značenie v Mestskej časti Bratislava-Petržalka, a to počas doby trvania tejto zmluvy a za podmienok dohodnutých v tejto zmluve a v jednotlivých objednávkach alebo čiastkových ZoD.
3.2	Rozsah predmetu dohody: spracovanie stavebnej projektovej dokumentácie cestných komunikácií, komunikácií pre peších, spevnených plôch, parkovísk k stavebnému povoleniu a dopravného značenia vrátane výkazu výmer a rozpočtu. Poskytovateľ sa zaväzuje činnosti uvedené v čl. 3 bod. 3.1. a 3.2. tejto dohody vykonávať na základe jednotlivých, zmluvnými stranami uzatvorených čiastkových ZoD, alebo na základe zhotoviteľom potvrdených objednávok, vystavených objednávateľom, ktoré budú výsledkom samostatných rokovaní zmluvných strán.

Čl. 4 Cena diela

4.1	Cena predmetu dohody v rozsahu podľa článku 3 je stanovená ponukou zhotoviteľa v rámci výberového konania
4.2	Cena predmetu dohody za PD je stanovená jednotkovými za:
1.	Hodnota kompletnej PD na 1 m2 projektovanej komunikácie.....................€/m2
2.	Hodnota kompletnej PD na 1 m2 projektovaného parkoviska.....................€/m2
3.	Hodnota kompletnej PD na 1 m2 projektovaného chodníka........................€/m2
4.	Hodnota kompletnej PD na 1 ks dopravnej značky......................................€/ks
5.	Odsúhlasenie DZ na ODI v rámci PD...........................................................€

Čl. 5 Čas plnenia

5.1	Zhotoviteľ sa zaväzuje predmet dohody v rozsahu podľa článku 3 dodať objednávateľovi v dohodnutých termínoch v rámci jednotlivých objednávok alebo čiastkových ZoD.
5.2	Zhotoviteľ splní záväzok riadnym vypracovaním dokumentácie v rozsahu čl. 3 a jej protokolárnym odovzdaním oprávnenému zástupcovi objednávateľa uvedenému v článku 1, bod 1, písm. b). Protokol bude obsahovať základné údaje o vykonaných činnostiach, o odovzdaní a prevzatí dokumentácie, o prípadných zistených vadách dokumentácie, lehotu na odstránenie prípadných vád dokumentácie a výšku ceny za odovzdávanú dokumentáciu. Preberací protokol podpíšu osoby oprávnené jednať vo veciach technických za každú zo zmluvných strán. Návrh preberacieho protokolu predloží zhotoviteľ.
5.3	Odovzdaním sa rozumie odovzdanie projektovej dokumentácie objednávateľovi na mieste určenia (na adrese objednávateľa) v 6-tich vyhotoveniach a 1 x v digitálnej forme.
5.4	Objednávateľ požaduje dodanie Projektovej dokumentácie v digitálnej forme v súbore DWG, DOC. Projektová dokumentácia bude vypracovaná v Súradnicovom systéme S-JTSK (Jednotný Trigonometrický Systém Katastrálny) a výškovom systéme Bpv (Balt po vyrovnaní).
5.5	Objednávateľ sa zaväzuje, že dokončenú dokumentáciu prevezme a zaplatí za jej zhotovenie dohodnutú cenu podľa ustanovení tejto dohody.
5.6	Objednávateľ si vyhradzuje právo odčítať z ceny diela všetky poplatky z omeškania, ak vzniknú nedodržaním termínu plnenia predmetu zmluvy určeného touto zmluvou.

Čl. 6 Platobné podmienky

6.1	Cenu za zhotovenie projektovej dokumentácie uhradí objednávateľ na základe faktúry vystavenej zhotoviteľom po protokolárnom odovzdaní predmetu zmluvy v dohodnutom termíne.
6.2	Splatnosť faktúry vystavenej podľa bodu 6.1 je 15 dní odo dňa doručenia objednávateľovi.
6.3	Faktúra musí obsahovať náležitosti daňového dokladu. V prípade, že faktúra nebude obsahovať náležitosti daňového dokladu, objednávateľ je oprávnený vrátiť ju do termínu splatnosti na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.

Čl. 7 Zodpovednosť za vady, záruka za kvalitu

7.1	Zhotoviteľ zodpovedá za to, že predmet dohody je zhotovený podľa podmienok dohody a bez vád.
7.2	Zhotoviteľ zodpovedá za vady, ktoré má dokumentácia v čase jej odovzdávania objednávateľovi a za vady, ktoré sa prejavia po odovzdaní dokumentácie.
7.3	Zhotoviteľ nezodpovedá za vady dokumentácie, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten trval na ich použití.
7.4	Objednávateľ sa zaväzuje, že prípadnú reklamáciu vady dokumentácie uplatní bezodkladne po jej zistení písomnou formou do rúk oprávneného zástupcu zhotoviteľa podľa čl. 1 tejto zmluvy.
7.5	Zhotoviteľ sa zaväzuje odstrániť prípadné vady v zmysle bodu 7.4 bezodplatne a bez zbytočného odkladu po uplatnení oprávnenej reklamácie objednávateľa.

Čl. 8 Zmluvné pokuty a náhrada škody

8.1	V prípade, že zhotoviteľ bude s omeškaním plnenia predmetu dohody podľa článku 3 v termíne podľa bodu 5.1 čl. 5, je povinný zaplatiť zmluvnú pokutu vo výške 0.05% z dohodnutej ceny diela za každý deň omeškania.
8.2	V prípade omeškania objednávateľa s úhradou faktúry vystavenej po splnení predmetu zmluvy, resp. jeho časti, má zhotoviteľ nárok na zmluvnú pokutu vo výške 0.05% z fakturovanej sumy za každý deň omeškania.
8.3	Objednávateľ si vyhradzuje právo odčítať prípadné pokuty z faktúr vystavených zhotoviteľom v plnom rozsahu.
Čl. 9 Ostatné ustanovenia

9.1	Zhotoviteľ bude objednávateľa informovať o stave rozpracovanosti dokumentácie na pravidelných pracovných poradách, ktoré bude zhotoviteľ organizovať podľa potreby, najmenej však raz za obdobie trvanie zákazky. Zoznam účastníkov porád bude zhotoviteľ vopred konzultovať s objednávateľom. Záznamy s porád spracované zhotoviteľom, závery ktorých budú prijaté oprávneným zástupcom objednávateľa, budú súčasťou dokladovej časti PD.
9.2	Zhotoviteľ sa bude riadiť východiskovými podkladmi a pokynmi objednávateľa, zápismi a dohodami oprávnených zástupcov zmluvných strán a rozhodnutiami dotknutých orgánov i počas prerokovávania v štádiu rozpracovanosti. Zhotoviteľ sa zaväzuje pri plnení predmetu zmluvy dodržiavať všeobecne záväzné predpisy, príslušné technické normy a ostatné súvisiace predpisy.
9.3	V prípade, že dodržiavanie dohôd uvedených v bode 9.3 bude mať vplyv na predmet, cenu alebo termín plnenia, budú všetky zmeny riešené po odsúhlasení zmluvnými stranami dodatkom k zmluve o dielo. Prípadnú zmenu rozsahu zhotoviteľ ocení s použitím jednotkových cien podľa prílohy č. 1.
9.4	Zhotoviteľ vyhlasuje, že v zmysle zákona č. 138/1992 Z. z., v znení neskorších predpisov, majú odbornú spôsobilosť na vybrané činnosti vo výstavbe (projektovú činnosť) všetci poddodávatelia a že ho majú všetci členovia projekčného kolektívu.
9.5	Zhotoviteľ je povinný použiť podklady predložené objednávateľom len za účelom spracovania predmetu zmluvy. V prípade použitia podkladov na iné účely si objednávateľ vyhradzuje právo uplatniť u zhotoviteľa náhradu vzniknutých škôd.
9.6	Splnením všetkých povinností zhotoviteľa vyplývajúcich z tejto zmluvy vlastnícke právo k predmetu zmluvy prechádza v plnom rozsahu na objednávateľa.
9.7	Zhotoviteľ sa zaväzuje, v prípade, ak ho k tomu objednávateľ vyzve, že sa zúčastní stavebného konania a s ním súvisiacich rokovaní, ktoré sa budú konať aj po dodaní predmetu zmluvy a vykoná činnosti, ktoré z nich vyplynú v rozsahu predmetu zmluvy.

Čl. 10 Odstúpenie od zmluvy

10.1	Ak sa porušenie povinnosti zmluvnou stranou považuje v zmysle tejto zmluvy alebo v zmysle § 345 Obchodného zákonníka za podstatné porušenie zmluvy, môže oprávnená strana od zmluvy odstúpiť, pokiaľ to oznámi písomne druhej zmluvnej strane bez zbytočného odkladu, najneskôr však do 15 dní po tom, ako sa o porušení dozvedela.
10.2	Pre určenie lehoty uvedenej bode 10.1 je rozhodujúci dátum poštovej pečiatky odoslania oznámenia.
10.3	Ak oprávnená strana oznámi druhej strane, že na splnení zmluvných povinností naďalej trvá, alebo ak nevyužije právo v lehote podľa bodu 10.1 od zmluvy odstúpiť, môže od zmluvy len spôsobom pre podstatné porušenie zmluvy v zmysle § 346 Obchodného zákonníka.
10.4	Ak oprávnená strana v lehote na odstúpenie zmluvy podľa bodu 10.1 stanoví na dodatočné plnenie dodatočnú lehotu, vzniká jej právo odstúpiť od zmluvy po uplynutí dodatočnej lehoty rovnakým spôsobom, ako je uvedený v bode 10.1.
10.5	Odstúpením od zmluvy zaniká dňom doručenia prejavu vôle oprávnenej strany druhej zmluvnej  strane.
10.6	Odstúpením od zmluvy zanikajú všetky práva a povinnosti zmluvných strán okrem nárokov na náhradu škody, nárokov na dovtedy uplatnené zmluvné resp. zákonné sankcie a nárokov vyplývajúcich z ustanovení tejto zmluvy o poskytovaní záruky a zodpovednosti za vady za časť diela, ktorá bola do odstúpenia od zmluvy zrealizovaná.
10.7	 Vysporiadanie pohľadávok z titulu odstúpenia od dohody:
a)	časť diela zhotovená do odstúpenia od zmluvy zostáva vlastníctvom objednávateľa,
b)	preddavky poskytnuté do odstúpenia od zmluvy vysporiada zhotoviteľ konečnou faktúrou, ktorá bude mať náležitosti daňového dokladu do 14 dní od odstúpenia od zmluvy. Pre fakturáciu platia ustanovenia čl. 6 tejto zmluvy.
c)	finančné rozdiely uhradia zmluvné strany po vzájomnom odsúhlasení do 14 dní od doručenia konečnej faktúry objednávateľovi.

Čl. 11 Trvanie dohody

Táto dohoda sa uzatvára na dobu 24 mesiacov od dátumu podpisu alebo do vyčerpania finančného plnenia vo výške  20 000€ bez DPH.

Čl. 12 Doručovanie

12.1	Všetky listiny, dokumenty, objednávky, požiadavky a oznámenia (ďalej len oznámenia) budú medzi zmluvnými stranami doručované poštou, osobne, faxom, alebo e-mailom. Ak bolo oznámenie zasielané poštou, považuje sa za doručené dňom, kedy ho adresát prevzal, alebo odmietol prevziať, alebo na tretí deň od uloženia zásielky na pošte, ak sa zásielka odosielateľovi vrátila späť ako neprevzatá. Oznámenia odosielané osobne v pracovných dňoch, sa považujú za doručené momentom prevzatia, alebo odmietnutia prevzatia, faxom alebo emailom sa považujú za doručené momentom prenosu.
12.2	 Zmluvné strany sa zaväzujú oznamovať si všetky dôležité údaje týkajúce sa tejto dohody, ako aj ostatné skutočnosti, ktoré súvisia s predmetom dohody.

ČI. 13 Záverečné ustanovenia

13.1	Na vzťahy medzi zmluvnými stranami neupravené touto zmluvou sa vzťahujú príslušné ustanovenia Obchodného zákonníka a ostatné všeobecne záväzné predpisy platné v Slovenskej republike. Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
13.2	K návrhom dodatkov k tejto dohode sa zmluvné strany zaväzujú vyjadriť písomne, v lehote 10 dní od doručenia návrhu dodatku druhou stranou. Po tú istú dobu je týmto návrhom viazaná strana, ktorá ho podala. Ak nedôjde k dohode o znení dodatku k zmluve, oprávňuje to obe strany, aby ktorákoľvek z nich požiadala súd o rozhodnutie.
13.3	Zmluvné strany sa dohodli na tom, že v prípade rozporov týkajúcich sa zmeny alebo zrušenia záväzku vyplývajúceho z tejto dohody jedna zo strán požiada o rozhodnutie súd.
13.4	Dohoda je vypracovaná v štyroch rovnopisoch, z ktorých každý má platnosť originálu. Dva rovnopisy si ponechá objednávateľ a dva rovnopisy doručí zhotoviteľovi.
13.5	Dohoda nadobúda platnosť dňom podpisu obidvoma zmluvnými stranami.
13.6	Dohoda nadobúda účinnosť dňom nasledujúcim po dni jej zverejnenia na webovej stránke objednávateľa.

Objednávateľ :					Zhotoviteľ :

V Bratislave  dňa :					V   ................                    dňa :

..........................................................                                    ..................................................

	Vladimír Bajan				  			 
	       starosta							konateľ

Špecifikácia predmetu zákazky a postup hodnotenia cenových ponúk

Postup hodnotenia cenovej ponuky:

a) komunikácie miestne – váha 55% (za každé ďalšie umiestnenie v poradí od najnižšej cenovej ponuky je znižovaná váha ponuky o 10%) 
b) chodníka / zámková dlažba - betón – váha 20% (za každé ďalšie umiestnenie v poradí od najnižšej cenovej ponuky je znižovaná váha ponuky o 5%) 
c) parkoviska / zámková dlažba - betón – váha 20% (za každé ďalšie umiestnenie v poradí od najnižšej cenovej ponuky je znižovaná váha ponuky o 5%) 
d) návrh umiestnenia dopravnej značky a vizualizácia umiestnenia v súlade s aktuálne platnou legislatívou / cena 1 ks dopravného značenia - váha 5% (za každé ďalšie umiestnenie v poradí od najnižšej cenovej ponuky je znižovaná váha ponuky o 1%). 

Rozhodujúcim pre stanovenie víťaznej ponuky celkový % podiel (najvyššie ocenenie je 100%). 

Možnosť predloženia ponuky na celý predmet zákazky, resp. jeho časť: 
Uchádzač musí predložiť ponuku na celý predmet zákazky v štyroch častiach vyhodnotenia cenových ponúk. 

Lehota na dodanie alebo dokončenie predmetu zákazky: 
lehota dodania predmetu zákazky v jej čiastočnom plnení bude stanovená pri zadaní jednotlivých zákazok, pričom nebude dlhšia ako doba trvania Rámcovej zmluvy.

Ďalšie požiadavky/podmienky účasti: 
- doklad o odbornej spôsobilosti projektanta
- predloženie oprávnenia podnikať v predmete zákazky
- dokumentácia o doterajšej praxi - minimálne 3 referencie v predmete zákazky s uvedením kontaktných   
  dát pre možnosť overenia referencií.